Durung kaya kowe kuwi lo Truk, kowe kan Rektor, jadi akeh wong sing ngenal. Sebab kowe seneng mlebu Koran mamerke prestasimu. Dene aku terkenal sebab aku dadi asesor sertifikasi guru, dadi ya akeh sing ngenal..” jelas Bagong bangga “Wis Bagong, padha menenga dhisik ya, Prabu Kresna arep ngendika dhisik. Piye Prabu Kresna?” “Panembahan, dene wigatine sowanku mrene saperlu bakal nyuwun sanjata pitulunganmu panembahan, rehne praja Ngamarta ing wektu iki ketekan teroris Wisanggeni M Top, ingkeng soroh amuk mbledhosne losmen, hotel, motel, lokalisasi, kasino, sing wis dadi sumber kesenengan para pejabat lan kaum berduit…” “Lha apa para anak-anak Pandawa wis ora bisa mbrastha ???” “Wah ora sumbut karo gembar-gembore panembahan. Jare ngono ya wis wani ngukuhi. Pokoke sakdurunge puasa Wisanggeni M Top wis bisa kecekel. Weladalah jebule mak buuuussss. Bareng ngepung sawijining ngomah, dor …dor … mung isa mateni tikus siji. Ngono wae wis ketara ora professional. Entek-entekane omahe